Oleksandr Syrota

Oleksandr Syrota (s. 11. kesäkuuta 2000 Kiova) on ukrainalainen jalkapalloilija. Hän on pelipaikaltaan keskuspuolustaja. Hän edustaa kotimaassaan Kiovan Dynamoa ja on pelannut vuodesta 2021 alkaen Ukrainan miesten maajoukkueessa.

Syrota nousi Kiovan Dynamon junioreista edustusjoukkueeseen kauden 2019–2020 lopulla. Kauden 2021–2022 loppuun mennessä hän on pelannut 24 liigaottelua ja tehnyt niissä yhden maalin, elokuussa 2021 Zorja Luhanskia vastaan. Hän voitti liigamestaruuden kaudella 2020–2021 sekä cupin kausilla 2019–2020 ja 2020–2021. Hän on pelannut Mestarien liigassa viisi ottelua ja Eurooppa-liigassa kolme ottelua ja kaikissa näissä avauskokoonpanossa.

Syrota pelasi viisi ottelua ja teki yhden maalin Ukrainan alle 21-vuotiaiden maajoukkueessa. Miesten maajoukkueessa hän pelasi ensimmäisen kerran syyskuussa 2021 ystävyysottelussa Tšekkiä vastaan ja toisen kerran kesäkuussa 2022 Kansojen liigan ottelussa Irlantia vastaan.

Lähteet 

Ukrainalaiset jalkapalloilijat
Vuonna 2000 syntyneet
Elävät henkilöt